Meenutan, et see pole ju Kivi ja Saani esimene sarnane katsetus. Enne seda on neil TV3 eetrisse jõudnud doku Eesti narkokulleritest Ladina-Ameerikas, mis jäi samamoodi poolele teele pidama. Tunnise saate kohta oli ka seal vaeva nähtud vähe ja kogu kaheosaline lühisari oli ehitatud ümber ühe "narkomuula", kelle jutt mõjus pehmelt öeldes liiga värvikalt ja ebausutavalt. Oli ju poiss rääkima saadud tema nina ees kommi välgutades - saatetegijad  lubasid vangimajast pääsenud kuti Caracasest koju tuua.